ಅಪೂರ್ವಿ ಚಾಂಡೇಲಾ

ಅಪೂರ್ವಿ ಸಿಂಗ್ ಚಾಂಡೇಲಾ (ಜನನ ೪ ಜನವರಿ ೧೯೯೩) ಭಾರತೀಯ ಕ್ರೀಡಾ ಶೂಟರ್ ಆಗಿದ್ದು, ಅವರು ೧೦ ಮೀಟರ್ ಏರ್ ರೈಫಲ್ ಸ್ಪರ್ಧೆಯಲ್ಲಿ ಸ್ಪರ್ಧಿಸುತ್ತಾರೆ. ಅವರು ಹೊಸದಿಲ್ಲಿಯಲ್ಲಿ ನಡೆದ ೨೦೧೮ರ ಐಎಸ್ಎಸ್ಎಫ್ ವಿಶ್ವಕಪ್ನಲ್ಲಿ ಚಿನ್ನದ ಪದಕವನ್ನು ಗೆದ್ದಿದ್ದಾರೆ.

 ಆರಂಭಿಕ ಜೀವನ 
ಚಾಂಡೇಲಾರವರು ಜೈಪುರದಲ್ಲಿ ಜನಿಸಿದರು. ಆಕೆಯ ತಂದೆ ಕುಲದೀಪ್ ಸಿಂಗ್ ಚಂಡೇಲಾ ಮತ್ತು ತಾಯಿ ಬಿಂದು ರಾಥೋಡ್. ಜೈಪುರದ ಮಾಯೋ ಬಾಲಕಿಯರ ಶಾಲೆ ಅಜ್ಮೀರ್ ಮತ್ತು ಮಹಾರಾಣಿ ಗಾಯತ್ರಿ ದೇವಿ ಬಾಲಕಿಯರ ಶಾಲೆಯಿಂದ ಶಾಲಾ ಶಿಕ್ಷಣವನ್ನು ಪಡೆದರು. ದೆಹಲಿ ವಿಶ್ವವಿದ್ಯಾಲಯದ ಮೇರಿ ಕಾಲೇಜಿನಿಂದ ಸಮಾಜಶಾಸ್ತ್ರವನ್ನು ಅಧ್ಯಯನ ಮಾಡಿದ್ದಾರೆ.

 ವೃತ್ತಿ 
೨೦೧೨ ರಲ್ಲಿ, ನವದೆಹಲಿಯಲ್ಲಿ ನಡೆದ ರಾಷ್ಟ್ರೀಯ ಶೂಟಿಂಗ್ ಚಾಂಪಿಯನ್‌ಶಿಪ್‌ನಲ್ಲಿ ಚಾಂಡೇಲಾರವರು 10 ಮೀಟರ್ ಏರ್ ರೈಫಲ್ ಸ್ಪರ್ಧೆಯಲ್ಲಿ ಚಿನ್ನದ ಪದಕ ಗೆದ್ದರು. ೨೦೧೪ ರಲ್ಲಿ, ಹೇಗ್‌ನಲ್ಲಿ ನಡೆದ ಇಂಟರ್‌ಶೂಟ್ ಚಾಂಪಿಯನ್‌ಶಿಪ್‌ನಲ್ಲಿ ಅವರು ನಾಲ್ಕು ಪದಕಗಳನ್ನು ಗೆದ್ದರು. ಇದರಲ್ಲಿ ಎರಡು ವೈಯಕ್ತಿಕ ಮತ್ತು ಎರಡು ತಂಡದ ವಿಭಾಗದಲ್ಲಿ ಪದಕಗಳನ್ನು ಗೆದ್ದುಕೊಂಡಿದ್ದರು. ಅದೇ ವರ್ಷದಲ್ಲಿ, ಗ್ಲ್ಯಾಸ್ಗೋದಲ್ಲಿ ನಡೆದ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕ ಗೆದ್ದ ಅವರು, ಫೈನಲ್‌ನಲ್ಲಿ 206.7 ಅಂಕಗಳನ್ನು ಗಳಿಸಿ, ಹೊಸ ದಾಖಲೆಯನ್ನು ಸೃಷ್ಟಿಸಿದರು.

ಮಹಿಳೆಯರ 10 ಮೀಟರ್ ಏರ್ ರೈಫಲ್ ಸ್ಪರ್ಧೆಯಲ್ಲಿ ಚಾಂಡೇಲಾ ೨೦೧೬ ರ ರಿಯೊ ಒಲಿಂಪಿಕ್ಸ್‌ಗೆ ಅರ್ಹತೆ ಪಡೆದಿದ್ದರು. ಅಲ್ಲಿ ಅವರು, ಅರ್ಹತಾ ಸುತ್ತಿನಲ್ಲಿ ೫೧ ಸ್ಪರ್ಧಿಗಳಲ್ಲಿ ೩೪ನೇ ಸ್ಥಾನ ಪಡೆದರು.http://www.firstpost.com/sports/rio-olympics-2016-jitu-rai-finishes-8th-in-10m-air-pistol-apurvi-chandela-ayonika-paul-out-in-qualifiers-2939890

೨೦೧೮ ರ ಏಷ್ಯನ್ ಕ್ರೀಡಾಕೂಟದಲ್ಲಿ, ಅವರು ರವಿ ಕುಮಾರ್ ಅವರೊಂದಿಗೆ 10 ಮೀಟರ್ ಏರ್ ರೈಫಲ್ ಮಿಶ್ರ ತಂಡದ ಸ್ಪರ್ಧೆಗೆ ಜೋಡಿಯಾಗಿದ್ದರು ಮತ್ತು ಕಂಚಿನ ಪದಕವನ್ನು ಗೆದ್ದರು. ಮಾಜಿ ರಾಷ್ಟ್ರೀಯ ಚಾಂಪಿಯನ್ ರಾಕೇಶ್ ಮನ್ಪತ್ ಅವರು, ಅಪೂರ್ವಿ ಚಾಂಡೇಲಾರವರಿಗೆ ಮಾರ್ಗದರ್ಶನ ನೀಡುತ್ತಿದ್ದಾರೆ.https://www.hindustantimes.com/other-sports/personal-coaches-must-be-given-credit-for-indian-shooters-2018-commonwealth-games-showing/story-hgyJq2TzOdHBrE55 ನವದೆಹಲಿಯಲ್ಲಿ ನಡೆದ ಐಎಸ್‌ಎಸ್‌ಎಫ್ ವಿಶ್ವಕಪ್ ೨೦೧೯ ರಲ್ಲಿ ಮಹಿಳೆಯರ 10 ಮೀಟರ್ ಏರ್ ರೈಫಲ್‌ನಲ್ಲಿ ಚಿನ್ನದ ಪದಕ ಗೆದ್ದಿದ್ದಾರೆ.
 ಐಎಸ್ಎಸ್ಎಫ್ ವಿಶ್ವ ಪದಕಗಳು 
ಕ್ರಮ ಸಂಖ್ಯೆಸ್ಪರ್ಧೆಚಾಂಪಿಯನ್ ಶಿಪ್ವರ್ಷಸ್ಥಾನಪದಕ110 ಮೀ ಏರ್ ರೈಫಲ್ಐಎಸ್ಎಸ್ಎಫ್ ವಿಶ್ವಕಪ್೨೦೧೫ಚಾಂಗ್ವಾನ್Bronze ಕಂಚು೧10 ಮೀ ಏರ್ ರೈಫಲ್ಐಎಸ್ಎಸ್ಎಫ್ ವಿಶ್ವಕಪ್೨೦೧೯ಮ್ಯೂನಿಚ್File:Gold_medal_icon_fa.svg ಚಿನ್ನ೩10 ಮೀ ಏರ್ ರೈಫಲ್ಐಎಸ್ಎಸ್ಎಫ್ ವಿಶ್ವಕಪ್೨೦೧೯ನವ ದೆಹಲಿFile:Gold_medal_icon_fa.svg ಚಿನ್ನ

 ಉಲ್ಲೇಖಗಳು